PTTGC ปิดจ๊อบขายหุ้น GPSC จ่อบุ๊กกำไร 9 พันล้าน ไตรมาส 2 ทันที
PTTGC ปิดจ๊อบขายหุ้น GPSC จ่อบุ๊กกำไร 9 พันล้าน ไตรมาส 2 ทันที
10 มิ.ย. 2564

บริษัท พีทีที โกลบอล เคมิคอล จำกัด (มหาชน)  หรือ PTTGC ตามที่บริษัทได้แจ้งมติที่ประชุมวิสามัญผู้ถือหุ้นครั้งที่ 1/2564 เมื่อวันที่ 7 มิถุนายน 2564 ที่อนุมัติให้บริษัทฯ ขายหุ้นสามัญของบริษัท โกลบอล เพาเวอร์ ซินเนอร์ยี่ จำกัด (มหาชน) (“GPSC”) ซึ่งมีมูลค่าที่ตราไว้หุ้นละ 10 บาท ให้แก่ บริษัท ปตท. จำกัด (มหาชน) หรือ PTT จำนวน 305,000,000 หุ้น คิดเป็นสัดส่วน ประมาณร้อยละ 10.82 ของจำนวนหุ้นที่ออกและจำหน่ายได้แล้วทั้งหมดของ GPSC
และบริษัท สยาม แมนเนจเม้นท์ โฮลดิ้ง จำกัด จำนวน 53,936,756 หุ้น คิดเป็นสัดส่วนประมาณร้อยละ 1.91 ของจำานวนหุ้นที่ออกและจำหน่ายได้แล้วทั้งหมดของ GPSC รวมเป็นจำนวนทั้งหมด 358,936,756 หุ้น คิดเป็นสัดส่วนประมาณร้อยละ 12.73 ของจำนวนหุ้นที่ออกและจำหน่ายได้แล้วทั้งหมดของ GPSC ในราคาหุ้นละ 70.0 บาท รวมเป็นมูลค่าทั้งสิ้นประมาณ 25,126 ล้านบาท
ซึ่งมูลค่าดังกล่าวอาจมีการปรับเปลี่ยนเพื่อให้สะท้อนถึงผลกระทบจากการจ่ายเงินปันผลของ GPSC และภาระภาษีเงินได้ของคู่สัญญาที่เกี่ยวข้องจากการจ่ายเงินปันผลดังกล่าว (หากมี) ทั้งนี้เป็นจำนวนเงินทั้งสิ้นไม่เกิน 30 ล้านบาทนั้น
ทั้งนี้บริษัทฯ ได้มีการดำเนินการขายหุ้นสามัญของ GPSC ให้กับคู่สัญญาเป็นที่เรียบร้อยแล้ว ในวันที่ 8 มิถุนายน 2564ทั้งนี้บริษัทฯ มีสัดส่วนการถือหุ้นใน GPSC ลดลงจากประมาณร้ อยละ 22.73 ก่อนการขายหุ้น เป็นร้อยละ 10.00 ภายหลังการขายหุ้น
อย่างไรก็ตามการขายหุ้นสัดส่วนดังกล่าวบริษัทคาดว่าจะบันทึกกำไรในไตรมาส 2/2564 ประมาณ 9,000 ล้านบาท ทันที 